लदपालवां में जम्मू जा रही बस को रोक ड्राइवर से मारपीट, 40 पर केस
कचरा जलाने के आरोप में 2 के चालान
अमृतसर से जम्मू जा रही जेएंडके की बस को हाईवे पर लदपालवां टोल प्लाजा के पास रोककर ड्राइवर को नीचे उतारकर मारपीट की। सूचना मिलने पर मौके पर पुलिस भी पहुंची। लेकिन, तब तक हमलावर फरार हो चुके थे। पुलिस ने जख्मी ड्राइवर की शिकायत पर 40 अज्ञात लोगों के खिलाफ मारपीट करने और जान से मारने की धमकियां देने का मामला दर्ज किया है।
अमृतसर के रहने वाले अशोक कुमार ने पुलिस को दी शिकायत में बताया कि वह 2 मार्च को जम्मू से अमृतसर सवारियां लेकर जा रहा था। इस दौरान बाइक पर आए एक युवक ने उसकी बस के आगे बाइक लगाकर घेर लिया और उससे गाली गलोज करने लगा। बस में मौजूद सवारियों ने युवक को समझा कर भेज दिया। वह फिर बीते दिन अमृतसर से जम्मू जा रहा था तो लदपालवां टोल प्लाजा के पास पहुंचा 40 से 50 लोग खड़े थे। इस दौरान 5 लोग उसकी बस के अंदर घुस आए और उसे बस से जबरदस्ती खींच कर नीचे उतारा और उससे मारपीट शुरू कर दी। इस दौरान हमलावरों ने जान से मारने की धमकियां दीं। बस में मौजूद सवारियाें ने उसे बचाया। उधर, तारागढ़ थाने में ड्राइवर की शिकायत पर 40 अज्ञात लोगों के खिलाफ 323, 341, 143, 147, 352, 149, 506 के तहत मामला दर्ज किया है।
312 नशीले कैप्सूलों के साथ दो लोग पकड़े
पुलिसने गश्त के दौरान दो लोगों को 312 नशीले कैप्सूलों के साथ पकड़ा है। एसपी संजीव गांधी ने बताया कि एक युवक से 147 और दूसरे से 165 कैप्सूल पकड़े गए हैं। आरोपियों में राकेश कुमार निवासी मोहटली रैंप और हरदीप सिंह निवासी मलकाना शामिल हैं।
पठानकोट| सर्कुलररोड पर गौशाला के पास एमएसपी थिएटर के पास ऑन रोड कचरा जलाने पर नगर निगम की टीम ने दुकानदारों का चालान काटे हैं। सीएसआई दीपक सीएसआई जानू चलौत्रा ने बताया कि टीम ने ढाकी चौक, चक्की फ्लाई ओवर आसपास के एरिया में 2 दिन में 23 लावारिस पशु पकड़कर डेयरीवाल कैटल पाउंड शिफ्ट किए हैं। डॉ. एनके सिंह ने कहा कि आरोपी को 2 हजार रुपए चालान किया जाएगा। अब तक शहर आउटर से 380 के करीब लावारिस पशु डेयरीवाल के कैटल पाऊंड में शिफ्ट किए जा चुके हैं।
एनआरआई महिला का लैपटाॅप और 20 हजार रुपए चोरी
पठानकोट|शहरमेंएनआरआई महिला का लैपटाॅप, 20 हजार रुपए चोरी हो गए। धीरा निवासी बरजिंद्र कौर ने पुलिस को दी शिकायत में बताया कि उसे विदेश से आए कुछ दिन हुए हंै। बीते दिन वह बाजार गई थी। वापिस आई तो उसका लैपटाॅप, पर्स, जरूरी कागजात 20 हजार रुपए गायब थे। उधर, थाना डिवीजन नं.2 में सुखविंद्र सिंह निवासी धीरा के खिलाफ 380, 506 के तहत केस दर्ज किया है।
hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva